stanford-oval/wikipedia huggingface dataset:
איגוד תעשיית ההקלטות ההודי

| --- | --- |

 תחום:  תעשיית המוזיקה 
 מדינה:  הודו 
 מטה הארגון:  מומבאי 
 תקופת הפעילות:  28 בפברואר 1936 – הווה (88 שנים) 
 indianmi.org
 
איגוד תעשיית ההקלטות ההודי (באנגלית: Indian Music Industry; בראשי תיבות: IMI) הוא ארגון ללא כוונת רווח, המייצג את תעשיית ההקלטות בהודו. האיגוד נוסד ב-28 בפברואר 1936 בשם התעשייה הפונוגרפית ההודית (באנגלית: Indian Phonographic Industry; בראשי תיבות: IPI). האיגוד הוא האיגוד השני הוותיק ביותר בתעשיית המוזיקה בעולם, שהיה מעורב בהגנה על זכויות היוצרים של המפיקים המוזיקליים ושתמך בצמיחה של תעשיית הבידור המוזיקלית. הם הנוכחי של האיגוד אומץ ב-1994. האיגוד חבר בפדרציה הבינלאומית לתעשייה הפונוגרפית. האיגוד מייצג למעלה מ-75% מכלל מכירות המוזיקה החוקיות בהודו.
לאיגוד יש משרד רישום בקולקטה ומשרד אדמיניסטרטיבי במומבאי. לאיגוד, יש גם משרדים בניו דלהי, בצ'נאי, בבנגלור, בהיידראבאד ובערים הודיות גדולות אחרות. האיגוד אחראי, בשיתוף פעולה עם MTV, על השקת פרסי המוזיקה IMMIES.
מצעדי מוזיקה

ראו גם: מצעד שירי הודו (אנ')
מצעדי מוזיקה > 20 הסינגלים הבינלאומיים המובילים

מאמר ראשי: 20 הסינגלים הבינלאומיים המובילים של IMI (אנ')
IMI השיקה ב-21 ביוני 2021 את מצעד הסינגלים המובילים בעולם, מצעד המוזיקה הרשמי הראשון שהוכר בתעשיית המוזיקה בהודו. הוא מדרג את הסינגלים הבינלאומיים עם הביצועים הטובים ביותר בהודו בהתבסס על נתונים מאמזון מיוזיק, אפל מיוזיק וספוטיפיי. הנתונים נאספים ומצטברים על ידי BMAT מיוזיק אינובטורס ומפוקחים על ידי ועדת המצעדים של IMI. השיר הראשון במצעד מ-21 ביוני 2021 היה "Butter" של BTS.
מצעדי מוזיקה > מצעדי פזמונים

| שם תרשים | סוג | מספר שירים/אלבומים | קטגוריה | הערות |
| --- | --- | --- | --- | --- |
| מצעד האייטונס | אלבומים | 100 | בינלאומי |  |
| אנגרזי טופ 20 | שירים | 20 | בינלאומי |  |
| מירצ'י טופ 20 | שירים | 20 | בוליווד |  |
| טלוגו טופ 20 | שירים | 20 | טוליווד |  |
| טמיל טופ 20 | שירים | 20 | קוליווד |  |
| קאנדה טופ 20 | שירים | 20 | מקומי |  |
| מלאיאלאם טופ 20 | שירים | 20 | מקומי |  |
| בנגל טופ 20 | שירים | 20 | מקומי |  |
תעודות על מכירות > כעת

| סוג הוצאה | סינגלים> זהב | סינגלים> פלטינה | אלבומים> זהב | אלבומים> פלטינה |
| --- | --- | --- | --- | --- |
| מוזיקת בוליווד | 120,000 | 240,000 | 75,000 | 150,000 |
| מוזיקת אנדרה פרדש | 60,000 | 120,000 | 40,000 | 80,000 |
| פסקולים | 60,000 | 120,000 | 40,000 | 80,000 |
| פופ/בייסיק | 60,000 | 120,000 | 15,000 | 30,000 |
| שיר שיווקי | 50,000 | 100,000 | 10,000 | 20,000 |
| קלאסי/עממי | 10,000 | 20,000 | 5,000 | 10,000 |
| בינלאומי | 60,000 | 120,000 | 12,000 | 30,000 |
תעודות על מכירות > בעבר

| סוג הוצאה | זהב | פְּלָטִינָה |
| --- | --- | --- |
| מוזיקת בוליווד | 200,000 | 400,000 |
| מוזיקת אנדרה פרדש | 50,000 | 100,000 |
| פסקולים | 50,000 | 100,000 |
| בסיסי אזורי | 25,000 | 50,000 |
| בסיסי לאומי | 50,000 | 100,000 |
| קלאסי/עממי | 15,000 | 30,000 |
| בינלאומי | 4,000 | 6,000 |
| סוג הוצאה | זהב | פלטינה |
| --- | --- | --- |
| מוזיקת בוליווד | 500,000 | 1,000,000 |
| מוזיקת אנדרה פרדש | 100,000 | 200,000 |
| בסיסי אזורי | 60,000 | 120,000 |
| בסיסי לאומי | 100,000 | 200,000 |
| קלאסי/עממי | 20,000 | 40,000 |
| בינלאומי (2006–2007) | 10,000 | 20,000 |
| בינלאומי (2000–2006) | 20,000 | 40,000 |
| סוג שחרור | זהב | פלטינה |
| --- | --- | --- |
| מוזיקת בוליווד | 500,000 | 1,000,000 |
| אינדי-פופ | 120,000 | 200,000 |
| בינלאומי | 30,000 | 60,000 |
הערות שוליים

↑  Top Music Albums Charts via iTunes Store India iTunes
↑  Angrezi Top 10 The Times of India
↑  Mirchi Top 20 The Times of India
↑  Telugu Top 20 The Times of India
↑  Tamil Top 20 The Times of India
↑  Kannada Top 20 The Times of India
↑  Malayalayam Top 20 The Times of India
↑  Bengal Top 20 The Times of India
↑  "Awards". Indian Music Industry. אורכב מ-המקור ב-2007-09-09. נבדק ב-2008-06-06.
↑  "Awards". Indian Music Industry. אורכב מ-המקור ב-2013-01-15. נבדק ב-8 בינואר 2018. {{cite web}}:  (עזרה)
↑  "Awards". Indian Music Industry. אורכב מ-המקור ב-2000-05-21. נבדק ב-2008-06-06.
↑  "Awards". Indian Music Industry. אורכב מ-המקור ב-2007-01-29. נבדק ב-2008-06-06.
↑  "International". Billboard. Nielsen Business Media. 93 (28): 69. 18 ביולי 1981. {{cite journal}}:  (עזרה)
↑  "Hip, Happy, Hyper". India Today. 30 באפריל 1994. {{cite news}}:  (עזרה)
↑  Asiaweek, Volume 7. Asiaweek. 1981. p. 39. נבדק ב-24 ביוני 2011. {{cite book}}:  (עזרה)
↑  "Nazia-Biddu Team - 'Disco Deewane': Hit In Hindu". Billboard. 93 (28): 70. 18 ביולי 1981. ISSN 0006-2510. נבדק ב-2011-06-24. {{cite journal}}:  (עזרה)
↑  "Channel V and MTV create never-before market for global music". India Today. 15 בנובמבר 1996. {{cite news}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
איוואן בגריאנוב

איוואן איוואנוב בָּגְרִיָאנוֹב (בבולגרית: Иван Иванов Багрянов;‏ 29 באוקטובר 1891, ראזגרד, נסיכות בולגריה – 1 בפברואר 1945, סופיה, ממלכת בולגריה) היה פוליטיקאי בולגרי, אשר כיהן במשך מספר חודשים כראש ממשלת בולגריה.
ראשית הקריירה

בגריאנוב סיים את האקדמיה הצבאית הבולגרית בסופיה והוצב כקצין ארטילריה בדרגת סגן. הוא השתתף במלחמת הבלקן הראשונה והשנייה. במהלך מלחמת העולם הראשונה הוצב כמפקד סוללת תותחים בחזית המקדונית ובהמשך היה שלישו של המלך פרדיננד. לאחר תבוסת בולגריה במלחמה צומצם הצבא הבולגרי לכדי ז'נדרמריה, מתוקף חוזה ניי ובגריאנוב שוחרר מהצבא בדרגת מאיור. בשנות ה-20 למד בגריאנוב משפטים באוניברסיטת סופיה ובהמשך אגרונומיה בלייפציג. בגריאנוב כיהן כשר החקלאות בממשלותיהם של גאורגי קיוסאיבנוב ושל בוגדאן פילוב.
כהונת ראש הממשלה

באוגוסט 1943 נפטר בוריס השלישי, מלך בולגריה ובמקביל החלה מסתמנת תבוסה גרמנית במלחמה. השלטון הבולגרי החליט לנקוט מדיניות של התקרבות זהירה לבעלות הברית ובכלל זה שינוי הרכב הממשלה. ב-31 במאי 1944 התפטר דוברי בוז'ילוב ולמחרת מונה בגריאנוב לתפקיד. בגריאנוב שנחשב לפוליטיקאי מנוסה ובעל עמדות פרו מערביות, החל במשא ומתן חשאי עם נציגי בעלות הברית. ב-26 באוגוסט הכריז בגריאנוב על חזרת ממלכת בולגריה לעמדת נייטרליות במלחמה. התקדמותו המהירה של הצבא האדום ברומניה, סיכלה את נסיונותיו להגיע להסכם מהיר עם הבריטים והאמריקנים ואילצה את בגריאנוב להתפטר. ב-31 באוגוסט התפטרה ממשלתו וב-2 בספטמבר מונה לראש הממשלה קונסטנטין מוראבייב. ב-4 בספטמבר חצה הצבא האדום את הדנובה ופלש לבולגריה, תוך כיבוש העיר טוטראקן.
אחריתו

ב-9 בספטמבר 1944 נכבשה סופיה על ידי הצבא האדום ובמקביל התחוללה בממלכה הפיכה שהובלה על ידי חזית המולדת. הגנרל קימון גאורגייב הפך לראש הממשלה והוקם בית דין מיוחד לשפיטת חברי מנגנון המשטר הקודם. באוקטובר נעצר בגריאנוב, הועמד לדין ונמצא אשם בפשעים נגד העם הבולגרי. ב-1 בפברואר 1945 הוצא בגריאנוב להורג על ידי כיתת יורים בשטח בית העלמין בסופיה, ביחד עם 180 פוליטיקאים ואנשי צבא. ביוני 1996 ביטל בית המשפט העליון הבולגרי את הרשעתו של בגריאנוב וזיכה אותו מכל סעיפי האישום.
בגריאנוב והקהילה היהודית

לאחר מינויו הזמין בגריאנוב את נציגי הקונסיסטוריה היהודית של בולגריה ומסר להם שבכוונת הממשלה להחזיר ליהודים את כל זכויותיהם, אם כי בהדרגה ובזהירות בשל הנוכחות הצבאית הגרמנית בממלכה. הוא הציע למנות נציג מבני הקהילה, או מי מטעמה כממונה על הקומיסריון לשאלות יהודיות. בהמלצת הקונסיסטוריה מונה לתפקיד השופט דימיטר פרוטיץ' מסופיה אשר בתיאום עם בגריאנוב, שר המשפטים החדש אלכסנדר סטאלייסקי ונציגי הקהילה היהודית, הכין טיוטת חוק במסגרתו יבוטלו החוקים והתקנות שהוטלו על יהודי בולגריה, בגריאנוב התיר לקונסיסטוריה לחדש את פעילותו ואישר את מינויו של הקולונל בדימוס אברהם תג'ר לתפקיד היושב ראש. עוד התיר בגריאנוב לתנועה הציונית בבולגריה לחדש את פעילותה.
בנאומו הראשון ברדיו הבולגרי הצהיר בגריאנוב שהחוקים נגד היהודים עומדים בסתירה "ליושר בין העמים ולצדק בין הבריות". ב-27 ביולי 1944 הודיע בגריאנוב בנאום בפני האספה הלאומית הבולגרית על כוונתו לבטל החוק להגנת האומה. ב-22 באוגוסט בוטלה חובת ענידת הכוכב הצהוב והושב חופש התנועה ליהודים. עם זאת המגבלות הכלכליות לא הוסרו והרכוש שהופקע לא הושב. בנוסף, לא בוטלו מחנות העבודה לעובדי הכפייה היהודים. ב-30 באוגוסט אושרה בפרלמנט הצעת החוק שניסח השופט פרוטיץ'. למחרת התפטר בגריאנוב ופרסום החוק החדש התעכב במספר ימים.
הערות שוליים

1 2  בר זוהר, מיכאל, הרכבות יצאו ריקות, הוצאת הד ארצי, אור יהודה, 1999, עמודים 212-213.
↑  בר זוהר, מיכאל, הרכבות יצאו ריקות, עמוד 217.
1 2 3  קשלס, חיים, קורות יהודי בולגריה, כרך ג' - תקופת השואה, הוצאת דבר, תל אביב, 1969, עמודים 219-222.
↑  קשלס, חיים, קורות יהודי בולגריה, כרך ד' - מאחורי מסך הברזל, הוצאת דבר, תל אביב, 1969, עמודים 23-27.
↑  בן, יוסף, לחרות ולעלייה, בתוך:אנציקלופדיה של גלויות - יהדות בולגריה, ירושלים, 1967, עמוד 925.
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: דוברי בוז'ילוב | ראש ממשלת ממלכת בולגריה  1 ביוני 1944 - 2 בספטמבר 1944 | הבא: קונסטנטין מוראבייב |
| 0 | 1 | 2 |
| --- | --- | --- |
| הקודם: דימיטר שישמנוב | שר החוץ של ממלכת בולגריה  1 ביוני 1944 - 12 ביוני 1944 | הבא: פרבאן דרגנוב |
| --- | --- |
בקרת זהויות :  GND: 119530937  ISNI: 0000 0000 4400 2367  LCCN: n94002351  VIAF: 48450071   WorldCat (עם VIAF): 48450071
אוכלי פרחים

לונכורה מהמין Lonchura nigriceps ניזונה מפרח לנטנה.
איגואנת המדבר ניזונה מפרח.
אוכלי פרחים (אנגלית: Florivore) הם בעלי חיים צמחוניים הניזונים מפרחים של צמחים שונים. מינים אלה אינם מסתמכים על האכלה זו ורובם הגדול ניזונים מסוגים נוספים של אכילת צמחים:
אוכלי עלים (Folivore) - מינים הניזונים מעלי עצים ועשבים.
יונקי צוף (Nectarivory) - מינים הניזונים מהצוף אשר מפריש הפרח בתמורה להאבקה.
אוכלי אבקה (Palynivory) - מינים כמו דבורים הניזונים מהאבקה של הפרחים.
אוכלי פירות (Frugivore) - מינים הניזונים מפירות שונים של הצמחים, לעיתים רבות בתמורה להפצת הפרי.
באופן כללי הפרחים הם רכיב קטן של הצמח הדומה לעלה, ולמעט חלקי הצוף והאבקה אינם טעימים או אכילים. למרות זאת הם רכים והם חסרי רעלים בהם מאחר שמטרתם למשוך בעלי חיים לקרבם. מספר צמחים מתגוננים מאוכלי פרחים מזיקים באמצעות "שומרי ראש" יונקי צוף כמו דבורים, צופיות או קוליבריים המגרשים כל אורח זר (כדי לשמור לעצמם את הצוף).
חלק מהמינים האוכלים פרחים בטבע בעלי מאפיינים לאכילה של חלקי צמחים נוספים כמו קליפות עץ, שורשים וכו'. מינים רבים מהרשימה הם גם אוכלי כל ויגוונו בחרקים קטנים.
דוגמאות

מינים אלה אינם ניזונים באופן רשמי מהפרחים אלא ממאכלים נוספים אך מבין המינים שנצפו ניזונים בצורה זו ישנם את מרבית התוכאים למיניהם (לוריים, קקדואיים, דררות, תוכונים, ארות ונסטורים), קוליבריים וצופיתיים השותים את הצוף ולעיתים גם אוכלים חלק מהפרח עצמו, טוראקיים, טוקניים וכמה ציפורי שיר כמו פרושיים, אסטרילדיים, פזאיים ודרוריים שונים. גם אווזים ופסיונים יגוונו בפרחי קרקע.
מינים נוספים שיאכלו פרחים הם מכרסמים רבים, פרימטים שונים, דובים, ראקוניים וכיסאים שונים. מינים צמחוניים כמו איילים או אנטילופות וכן חזירי בר ילעסו פרחים הגדלים על הקרקע או שנפלו מהעצים. מבין הזוחלים נצפו איגואנה מצויצת וצבים יבשתיים לוחכים פרחים. צמחי מים בעלי פרחים יאכלו בידי ההיפופוטם, הקפיבארה ואייל קורא ואף בידי תחשי נהרות או דגים שונים.
חסרי חוליות רבים יגוונו עם אכילת עלים ואבקה גם באכילת פרחים שונים, ביניהם חגבאים, פשפשאים שונים, נמלים, דבורים וצרעות, רכיכות כמו חלזון הגינה ורבי רגליים.
הערות שוליים

↑  Minden Pictures, Minden Pictures stock photos - Galapagos Land Iguana (Conolophus subcristatus) feeding on Moss Rose (Portulaca sp) flowers during brief rainy season,..., Minden Pictures (באנגלית)
↑  Images with Heart | Tortoise eating dandelion, www.imageswithheart.org (באנגלית) (ארכיון)
| התנהגויות אכילה בעולם החי |
| --- | --- | --- |
| אוכלי בשר (היפרקרניבורים • מסוקרניבורים • היפוקרניבורים) | אוכלי חרקים • אוכלי נמלים • אוכלי דגים • אוכלי עופות • אוכלי רכיכות • אוכלי תולעים •  אוכלי נחשים • אוכלי ביצים • אוכלי אדם •  קניבלים • אוכלי נבלות • אוכלי קשקשת • מוצצי דם • הרג עודף |  |
| אוכלי צמחים | לוחכי עשב • לוחכי עלים • אוכלי פירות • אוכלי עלים • אוכלי פרחים • אוכלי זרעים • יונקי צוף • אוכלי אצות • אוכלי עצה |  |
| אחר | אוכלי כול • חומסנים • מתקפת זלילה • אוכלי צואה • אוכלי פלנקטון • אוכלי פטריות • אוכלי רקבובית • ניזוני קרקעית |  |
אוסקר דה לה רנטה

| --- | --- |

דה לה רנטה, 2008
 לידה:  22 ביולי 1932 סנטו דומינגו, הרפובליקה הדומיניקנית 
 פטירה:  20 באוקטובר 2014 (בגיל 82) קנט, קונטיקט, ארצות הברית 
 שם לידה:  Óscar Arístides de La Renta Fiallo 
 מדינה:  הרפובליקה הדומיניקנית הרפובליקה הדומיניקנית
 מקום מגורים:  ארצות הברית 
 ידוע בשל:  ייסוד בית האופנה על שמו
 השכלה:  האקדמיה לאמנויות של מדריד 
 תקופת הפעילות:  1960–2014 (כ־54 שנים)
 מקצוע:  מעצב אופנה
 בן או בת זוג:  Annette de la Renta (1989–?)  Françoise de Langlade (1967–1983) 
 פרסים והוקרה:  פרס CFDA למפעל חיים (1989)  הצלב הגדול של מסדר המופת האזרחי (2011)  פרס המהגרים הגדול (2006) 
 www.oscardelarenta.com
 
אוסקר אריסטידס רנטה פיאו (בספרדית: Óscar Arístides Renta Fiallo), מוכר כאוסקר דה לה רנטה (Oscar de la Renta; ‏22 ביולי 1932 ברפובליקה הדומיניקנית – 20 באוקטובר 2014) היה מעצב אופנה דומיניקני, ואחד ממעצבי האופנה הגדולים בעולם במחצית השנייה של המאה ה-20 ובראשית המאה ה-21.
דה לה רנטה הוכשר על ידי כריסטובל בלנסיאגה ב-1957, ועבד אצל כריסטיאן דיור החל מ-1959. זכה לפריצתו הגדולה כשהפך לאחד מהחייטים שהלבישו את ג'קלין קנדי, אשתו של ג'ון קנדי, נשיא ארצות הברית ה-35. בית האופנה בעיצובו מלביש עד היום כוכבות ונשים ממשפחות מלוכה. דה לה רנטה היה ידוע בעיצוביו המרשימים לאירועי השטיח האדום וללבוש הערב, אך התמחה גם בשמלות כלה, נעליים, בושם על שמו ("אוסקר") ועוד.
ב-20 באוקטובר 2014 מת בביתו שבקונטיקט, ארצות הברית, לאחר שנאבק בשמונה השנים האחרונות של חייו במחלת הסרטן.
איוואן בגרמיאן

| --- | --- |
איוואן (אובאנס) בגרמיאן
איוואן (אובאנס) בגרמיאן
 לידה:  2 בדצמבר 1897 כפר צ'רדאחלי, עבר הקווקז, האימפריה הרוסית האימפריה הרוסית
 פטירה:  21 בספטמבר 1982 (בגיל 84) מוסקבה, ברית המועצות ברית המועצות
 מקום קבורה:  בית הקברות של חומת הקרמלין 
 מדינה:  ברית המועצות 
 השכלה:  האקדמיה הצבאית של המטכ"ל של צבא רוסיה  אקדמיית פרונזה 
 השתייכות:  האימפריה הרוסית האימפריה הרוסית   ארמניה הרפובליקה הדמוקרטית של ארמניה   ברית המועצות ברית המועצות
 תקופת הפעילות:  1915–1968 (כ־53 שנים)
 דרגה:    מרשל ברית המועצות
 תפקידים בשירות
 מפקד הארמייה ה-16   מפקד ארמיית המשמר ה-11   מפקד החזית הבלטית הראשונה   מפקד החזית הבלארוסית השלישית  מפקד האקדמיה הצבאית של המטה הכללי
 פעולות ומבצעים
 מלחמת העולם הראשונה  מלחמת טורקיה–ארמניה  מלחמת האזרחים ברוסיה  מלחמת העולם השנייה קרב קייב (1941)  קרב חרקוב השני  קרב קורסק  מבצע בגרטיון  כיבוש ממל  מבצע פרוסיה המזרחית
 עיטורים
                
 
פסל של בגרמיאן בירוואן
איוואן (הובאנס) כריסטופורוביץ' בגרמיאן (ברוסית: Ива́н Христофо́рович Баграмя́н, בארמנית: Հովհաննես Քրիստափորի Բաղրամյան‏; 2 בדצמבר 1897 - 21 בספטמבר 1982), היה מפקד בכיר ממוצא ארמני בכוחות המזוינים של ברית המועצות בתקופת מלחמת העולם השנייה. מילא תפקיד חשוב במהלך הקרבות לשחרור המדינות הבלטיות ובכיבוש קניגסברג. הקריירה הצבאית שלו ידעה מעלות ומורדות. בארמניה הוא מוכר כגיבור לאומי.
ביוגרפיה > ילדותו

נולד בשם הובאנס בגרמיאן בכפר כפר צ'רדאחלי, עבר הקווקז, באימפריה הרוסית (כיום זהו כפר צ'אלניבל באזרבייג'ן). למד בבית הספר היסודי בגנג'ה ולאחר מכן בבית הספר הטכני בטביליסי. לאחר סיום הלימודים עבד כטכנאי בחברת הרכבות.
ביוגרפיה > מלחמת העולם הראשונה ואחריה

ב-16 בספטמבר 1915 התנדב לצבא האימפריה הרוסית. הוא הועבר לאימונים באחלציחה וכשסיים את אימוניו בדצמבר 1915 הוצב בחיל המשלוח הרוסי שנשלח להדוף את הצבא העות'מאני מצפון פרס. הוא נלחם באסאדאבד, המדאן ובכרמאנשאה במערכה שבסופה נסוגו העות'מאנים לאנטוליה.
ב-1917 נרשם לאקדמיה הצבאית בגאורגיה ולאחר סיום לימודיו הוצב בגדוד חיל הרגלים הארמני ה-3 שחנה בסביבות ימת אורמיה. הגדוד פורק לאחר נפילת ממשלת המעבר הרוסית. ב-28 במאי 1918 הוקמה הרפובליקה הדמוקרטית הארמנית הראשונה ובגרמיאן הצטרף לצבא הארמני.
בגרמיאן שנואש מהמצב הפוליטי והחברתי השתתף בניסיון הפיכה נגד השלטון בארמניה. ההפיכה נכשלה והוא נשלח לכלא. ב-1920 פרצה מלחמת טורקיה–ארמניה ובגרמיאן גויס שוב לצבא הארמני. כמפקד פלוגת פרשים לחם בקרבות קארס וסרקמיש. זמן קצר לאחר מלחמה זו כבש הצבא הסובייטי את ארמניה ופירק את הצבא הארמני. בגרמיאן התגייס לצבא האדום וקבל פיקוד על גדוד פרשים בארמייה הסובייטית ה-11.
הוא סיים את המכללה הצבאית על שם פרונזה אבל לא קודם כחבריו משנודע שהיה שייך למפלגת הדשנקים בתקופת הרפובליקה הארמנית.
ביוגרפיה > מלחמת העולם השנייה

ב-1940 מונה גאורגי ז'וקוב לפקד על אזור קייב באוקראינה. בגרמיאן כתב לו כי ברצונו לשרת תחת פיקודו ונענה בחיוב. הוא הציג לז'וקוב תוכנית למתקפת נגד שהרשימה את ז'וקוב אשר מינה אותו לראש אגף המבצעים של הארמייה ה-12 בדרגת קולונל. כעבר שלושה חדשים מונה בגרמיאן לסגן מפקד החזית הדרום-מערבית תחת פיקודו של מיכאיל קירפונוס.
ב-22 ביוני 1941 נשלח בגרמיאן עם שיירה צבאית לטרנופול ולחם בקרבות הקשים נגד הורמאכט באוקראינה. תוך ימים ספורים כתר הצבא הגרמני את הצבא האדום באוקראינה. החזית הדרום-מערבית קרסה וקירפונוס נהרג. בגרמיאן הצליח להימלט מהכיס הנצור. המרשל סמיון בודיוני המליץ להוציאו להורג על כישלון זה אבל ניקיטה חרושצ'וב  הגן עליו. בגרמיאן מונה לסגנו של סמיון טימושנקו והשתתף בהגנת רוסטוב על הדון.
ב-מרץ 1942 נסע עם כרושצ'וב לסטלין והציג לו את תוכניות ההתקפה על חרקוב. סטלין התרשם מכך ומינה אותו לסגן מפקד החזית הדרום-מערבית.
המתקפה הידועה כקרב חרקוב השני החלה ב-12 במאי 1942 והסתיימה בתבוסה קשה של הצבא האדום. ביוני 1942 שוחרר בגרמיאן מהפיקוד על החזית והורד בתפקידו לקצין המבצעים של הארמייה ה-28.
למרות כישלון זה הצליח ז'וקוב לשכנע את הסטבקה בכישוריו של בגרמיאן ושכנע את הפיקוד לתת לו תפקיד פיקודי. ביולי 1942 מונה למפקד הארמייה ה-16 והחליף את קונסטנטין רוקוסובסקי שמונה למפקד חזית בריאנסק. תחת פיקודו תוגברה הארמייה ושמה שונה לארמיית המשמר ה-11.
בקרב קורסק שהחל ב-5 ביולי 1943 הכינו הסובייטים מתקפת נגד. ב-12 ביולי 1943 בעת שהתחולל קרב פרוחורובקה המכריע, החל בגרמיאן במתקפת נגד שכונתה מבצע קוטוזוב. עד 18 ביולי 1943 הצליח לתקוע טריז של 72 ק"מ בין כוחות הגרמנים. על כך הועלה לדרגת קולונל גנרל.
ב-19 בנובמבר 1943 קיבל בגרמיאן פיקוד על החזית הבלטית הראשונה שכללה את ארמיית המשמר ה-11 שלו וכוחות נוספים והועלה לדרגת גנרל. הוא המשיך להתקדם לעבר בלארוס וכבש את העיר ויטבסק. ב-24 בדצמבר 1943 כבש את העיירה גורודוק שהייתה מרכז חשוב של הצבא הגרמני. במוסקבה ירו 124 פגזים לכבודו ולכבוד החזית הבלטית הראשונה על ניצחון זה.
ב-יוני 1944 השתתף במבצע בגרטיון, השמיד את ארמיית הפאנצר השלישית וכבש את העיר פולוצק. על כך הוענק לו עיטור גיבור ברית המועצות.
בגרמיאן השתתף במבצע פרוסיה המזרחית. ב-10 באוקטובר 1944 הוא כבש את העיר ממל. ב-אפריל 1945 השתתף בכיבוש קניגסברג. 
לאחר מכן קיבל פיקוד על החזית הבלארוסית השלישית מידי אלכסנדר ואסילבסקי. ב-9 במאי 1945 קיבל את כניעת הכוחות הגרמניים בחצי האי קורלנד שבלטביה.
ביוגרפיה > לאחר מלחמת העולם השנייה

לאחר המלחמה מונה בגרמיאן למפקד האזור הצבאי הבלטי ופעל נגד פרטיזנים לאומנים בליטא ולטביה.
ב-1954 מונה לסגן שר ההגנה וב-1955 לשר ההגנה והועלה לדרגת מרשל ברית המועצות. כן היה מפקד האקדמיה הצבאית של המטה הכללי ומפקד כוחות המילואים של הצבא הסובייטי.
ב-אוגוסט 1967 התלווה לליאוניד ברז'נייב ואלכסיי קוסיגין במשלחת לצפון וייטנאם כדי לקדם שם סיוע צבאי במערכה שהחלה להתפתח נגד הצבא האמריקאי.
הוא מת ב-21 בספטמבר 1982 ואפרו נטמן בחומת הקרמלין. בארמניה הוא נחשב כגיבור לאומי ופסל גדול שלו מוצב בירוואן. פסל שלו הוצב גם בכפר הולדתו באזרבייג'ן אבל הוא נהרס על ידי האזרים בתקופת משבר נגורנו קרבך.
לקריאה נוספת

רוני ברבש, הגנרלים במלחמת העולם השנייה, עמ' 292-289, הוצאת אוריון, 2014.
איגוד תעשיית ההקלטות ההונגרי

| --- | --- |
 מדינה:  הונגריה הונגריה
 משרד ראשי:  בודפשט
 מטה הארגון:  הונגריה
 תקופת הפעילות:  1992–הווה (כ־32 שנים)
 www.mahasz.hu
 
איגוד תעשיית ההקלטות ההונגרי (בהונגרית: Magyar Hanglemezkiadók Szövetsége; בראשי תיבות: MAHASZ או Mahasz) הוא ארגון העוקב אחר כמעט כל ההיבטים של ענף ההקלטות בהונגריה. האיגוד הוקם בשנת 1992, על מנת להעניק תעודות על מכירות, לקיים את טקס פרסי המוזיקה ההונגרי וכדומה.
ב-1 בינואר 2018, אוחדו מכירות האלבומים והסינגלים כאחד ועליהן מקבלים תעודת זהב, פלטינה או יהלום.
תעודה על מכירות

איגוד תעשיית ההקלטות ההונגרי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:
תעודה על מכירות > אלבומים > מקומי

| תארים | לפני 12 ביוני 1992 | לפני 3 בדצמבר 1997 | לפני 23 באפריל 2002 | לפני 23 בפברואר 2005 | לפני 13 בספטמבר 2006 | לפני 1 באוקטובר 2009 | החל מאוקטובר 2009 | מאז 14 בדצמבר 2012 |
| --- | --- | --- | --- | --- | --- | --- | --- | --- |
| זהב | 100,000 | 50,000 | 25,000 | 15,000 | 10,000 | 7,500 | 5,000 | 2,000 |
| פלטינה | 200,000 | 100,000 | 50,000 | 30,000 | 20,000 | 15,000 | 10,000 | 4,000 |
| יהלום | 400,000 | 200,000 | — | — | — | — | — | — |
תעודה על מכירות > אלבומים > בינלאומי

| תארים | לפני 23 בפברואר 2005 | מאז 13 בספטמבר 2006 | מאז 14 בדצמבר 2012 |
| --- | --- | --- | --- |
| זהב | 10,000 | 3,000 | 1,000 |
| פלטינה | 20,000 | 6,000 | 2,000 |
תעודה על מכירות > סינגלים

| תארים | לפני 2007 | מאז שנת 2007 |
| --- | --- | --- |
| זהב | 5,000 | 1,500 |
| פלטינה | 10,000 | 3,000 |
תעודה על מכירות > אלבומי וידאו

| תארים | ג'אז\קלאסי | פופ |
| --- | --- | --- |
| זהב | 1,000 | 2,000 |
| פלטינה | 2,000 | 4,000 |
ראו גם

איגוד תעשיית ההקלטות האמריקאי
איגוד תעשיית ההקלטות הבריטי
הערות שוליים

1 2  "MAHASZ: Arany- és platinalemezek › A díjak története (Albums levels)". MAHASZ. נבדק ב-2013-09-16.
1 2  "The Recording Industry in Japan 2005 Statistics Analysis Trends English Edition" (PDF). 2005. p. 23.
1 2  "IFPI: Certification-Award-Levels (2007)" (PDF). IFPI. נבדק ב-2013-09-16.
↑  "IFPI: Certification-Award-Levels (2013)" (PDF). IFPI. אורכב מ-המקור (PDF) ב-26 ביולי 2011. נבדק ב-2013-09-16. {{cite web}}:  (עזרה)
↑  "Mi számít arany- és platinalemeznek? - Arany- és platinalemezek - Hivatalos magyar slágerlisták". zene.slagerlistak.hu. אורכב מ-המקור ב-2013-01-16. נבדק ב-4 באוקטובר 2019. {{cite web}}:  (עזרה)
1 2  "MAHASZ: A jelenlegi határok (The current levels)". MAHASZ. נבדק ב-2013-09-16.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |